انگلیس اوروش کیمه سی, انگلستان حدود لریده گی سوو لردن اوتیتگن روسیه نینگ بیر اوروش کیمه سی نی تعقیب ایتدی.
انگلستان مدافعه وزیرلیگی, شمال دینگیزیده حرکت ایتیتگن روسیه نینگ اوشبو اوروش کیمه سی نینگ تعقیب ایتیلگن لیگی نی بیلدیردی.
انگلستان مدافعه وزیرلیگی تامانیدن بیریلگن بیاناتده, میلادی ینگی ییل رخصتی لری دوریده روس اوروش کیمه لری نینگ انگلستان گه یقین سوو لر ده حرکت لری نینگ آرتگن لیگی معلوم قیلیندی.
انگلستان تشقی ایش لر وزیری بوریس جانسن دسامبر آیی نینگ 22 نچی کونیده مسکو گه قیلگن سفری جریانیده, روسیه نی باشقه اولکه لرنینگ سیلاو ایش لری گه اره له شیش بیلن عیبله گن ایدی.
خودی منه شوو وضعیت نینگ اوزی ایککی اولکه اورته سیده گی مناسبت لر نینگ ضرر کوریشی گه سبب بولگن ایدی.
معلوم بیر مدت آلدین آلمانده باسیلیب چیقه دیگن بیلد روزنامه سی, غربی استخبارات منبع لری گه تینتیریب بیر خبریده, روسیه نینگ 100 مینگ عسکر بیلن اوتکزگن حربی تطبیقاتی نینگ رسمی آتی نینگ "تروریزم گه قرشی کوره ش" بولیشی گه قره مسدن, اوشبو تطبیقات نینگ اساسی مقصدی نینگ ناتو و اوروپا اولکه لری گه قرشی اوروش گه تیارگرلیک دن عبارت ایکن لیگی نی بیلدیرگن ایدی.
روزنامه, روسیه اردوسی نینگ اوروش پلان لری نینگ, ناتو نینگ مقاومتی نی سیندیریش نی قمره گن لیگی, اوشبو دایره ده آلمان و هالند دینگیز کوچ لری نینگ, شمالدن اویوشتیریله دیگن هوائی هجوم بیلن اوریلیشی نینگ هم پلانلنگن لیگی نی ادعا ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
